OpenLLM-France/wikimedia huggingface dataset:
# Autruche (Ardenes)

Autruche és un municipi francès situat al departament de les Ardenes i a la regió del Gran Est. L'any 2007 tenia 52 habitants.

## Demografia
### Població

El 2007 la població de fet d'Autruche era de 52 persones. Hi havia 24 famílies de les quals 8 eren unipersonals (4 homes vivint sols i 4 dones vivint soles), 8 parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 38 habitatges, 24 eren l'habitatge principal de la família, 9 eren segones residències i 5 estaven desocupats. 37 eren cases i 1 era un apartament. Dels 24 habitatges principals, 23 estaven ocupats pels seus propietaris i 1 estava llogat i ocupat pels llogaters; 4 tenien tres cambres, 9 en tenien quatre i 11 en tenien cinc o més. 18 habitatges disposaven pel capbaix d'una plaça de pàrquing. A 14 habitatges hi havia un automòbil i a 7 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Autruche el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 4 |
| 0 | 65 a 69 | 0 |
| 4 | 60 a 64 | 4 |
| 4 | 55 a 59 | 4 |
| 0 | 50 a 54 | 0 |
| 0 | 45 a 49 | 0 |
| 0 | 40 a 44 | 0 |
| 8 | 35 a 39 | 0 |
| 0 | 30 a 34 | 4 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 25 persones, 19 eren actives i 6 eren inactives. Les 19 persones actives estaven ocupades(11 homes i 8 dones).. De les 6 persones inactives 3 estaven jubilades, 1 estava estudiant i 2 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa extractiva i 1 d'una empresa de construcció.
L'únic servei als particulars que hi havia el 2009 era una lampisteria.
L'any 2000 a Autruche hi havia 5 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques d'Autruche a l'INSEE.
* Évolution et structure de la population Fitxa amb el detall de dades d'Autruche a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Termalisme

El termalisme és el conjunt d'activitats turístiques, lúdiques, hoteleres i medicinals, desenvolupades al voltant de les fonts d'aigües calentes naturals o aigües termals.
L'explotació d'aquestes fonts naturals es practica si més no des de l'època dels romans, com ho demostren les nombroses monedes localitzades a les deus.
Algunes poblacions han estat tan centrades al llarg de la història en aquesta explotació que fins i tot els ha condicionat el nom (per exemple, Caldes de Malavella, Caldes de Montbui, Caldes d'Estrac, etc.).
# Terlton

Terlton és un poble dels Estats Units a l'estat d'Oklahoma. Segons el cens del 2000 tenia 85 habitants.

## Demografia

Segons el cens del 2000, Terlton tenia 85 habitants, 30 habitatges, i 21 famílies. La densitat de població era de 131,3 habitants per km².
Per edats la població es repartia de la següent manera: un 41,2% tenia menys de 18 anys, un 8,2% entre 18 i 24, un 28,2% entre 25 i 44, un 17,6% de 45 a 60 i un 4,7% 65 anys o més.
L'edat mediana era de 26 anys. Per cada 100 dones de 18 o més anys hi havia 92,3 homes.
La renda mediana per habitatge era de 22.917 $ i la renda mediana per família de 30.536 $. Els homes tenien una renda mediana de 31.458 $ mentre que les dones 20.000 $. La renda per capita de la població era de 7.862 $. Entorn del 17,4% de les famílies i el 15,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 «Fact Sheet- Terlton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Terlton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Termat

Termat és un material pirotècnic incendiari, variant de la termita, que pot generar explosions curtes de temperatures molt altes enfocades en una àrea petita i durant un breu període. És utilitzat principalment en granades de ma.
La reacció química principal dels termats és la mateixa que de la termita: una reacció aluminotèrmica entre alumini polvoritzat i un òxid de metall. El termat també pot utilitzar magnesi o altres elements similars en lloc d'alumini. A més de termita, el termat conté de vegades sofre i nitrat de bari, tots dos augmenten el seu efecte tèrmic, creen flama i redueixen significativament la temperatura d'ignició.
Diverses mescles d'aquests compostos són anomenades termats, però per evitar confusió amb el termat-TH3 (per a ús militar), hom s'hi refereix a ells com a variants o anàlegs de termita. La composició per pes del Termat-TH3 és 68.7% termita, 29.0% nitrat de bari, 2.0% sofre i 0.3% aglutinants (com polybutadiene acrylonitrile PBAN). Donat que la ignició de termita i termat és notòriament difícil, l'inici de la reacció normalment requereix una supervisió i un esforç persistent.
Com que el termat crema a temperatures més altes que la termita normal, té aplicacions militars com a estri de tall d'armadura de tancs, búnquers o altres vehicles militars. Com en el cas de la termita, la possibilitat del termat de cremar sense subministrament extern d'oxigen la fa útil com a dispositiu incendiari submarí.

## Referències

* ↑ «Espacenet - Bibliographic data». [Consulta: 7 desembre 2021].

## Enllaços externs

* Fotos i detalls de granades de termat
* Granada incendiaria AN-M14 TH3 (informació exèrcit EUA)
# Moulon (Loiret)

Moulon és un municipi francès, situat al departament del Loiret i a la regió de Centre – Vall del Loira. L'any 2007 tenia 179 habitants.

## Demografia
### Població

El 2007 la població de fet de Moulon era de 179 persones. Hi havia 76 famílies, de les quals 16 eren unipersonals (8 homes vivint sols i 8 dones vivint soles), 32 parelles sense fills, 24 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 101 habitatges, 75 eren l'habitatge principal de la família, 16 eren segones residències i 10 estaven desocupats. 99 eren cases i 1 era un apartament. Dels 75 habitatges principals, 62 estaven ocupats pels seus propietaris, 10 estaven llogats i ocupats pels llogaters i 3 estaven cedits a títol gratuït; 1 tenia una cambra, 3 en tenien dues, 8 en tenien tres, 26 en tenien quatre i 37 en tenien cinc o més. 63 habitatges disposaven pel capbaix d'una plaça de pàrquing. A 31 habitatges hi havia un automòbil i a 40 n'hi havia dos o més.

## Economia

El 2007 la població en edat de treballar era de 123 persones, 95 eren actives i 28 eren inactives. Les 95 persones actives estaven ocupades(53 homes i 42 dones).. De les 28 persones inactives 12 estaven jubilades, 9 estaven estudiant i 7 estaven classificades com a «altres inactius».

### Ingressos

El 2009 a Moulon hi havia 76 unitats fiscals que integraven 189 persones, la mediana anual d'ingressos fiscals per persona era de 20.376 €.

### Activitats econòmiques

Dels 6 establiments que hi havia el 2007, 1 era d'una empresa de construcció, 4 d'empreses de comerç i reparació d'automòbils i 1 d'una entitat de l'administració pública.
L'únic servei als particulars que hi havia el 2009 era un paleta.
L'any 2000 a Moulon hi havia 5 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Moulon a l'INSEE.
* Évolution et structure de la population Fitxa amb el detall de dades de Moulon a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Moulton (Alabama)

Moulton és una població dels Estats Units a l'estat d'Alabama. Segons el cens del 2000 tenia 3.260 habitants.

## Demografia

Segons el cens del 2000, Moulton tenia 3.260 habitants, 1.384 habitatges, i 863 famílies. La densitat de població era de 213,3 habitants/km².
Dels 1.384 habitatges en un 24,7% hi vivien nens de menys de 18 anys, en un 46% hi vivien parelles casades, en un 13,4% dones solteres, i en un 37,6% no eren unitats familiars. En el 36,1% dels habitatges hi vivien persones soles el 18,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,19 i el nombre mitjà de persones que vivien en cada família era de 2,84.
Per edats la població es repartia de la següent manera: un 20,7% tenia menys de 18 anys, un 7,6% entre 18 i 24, un 26,7% entre 25 i 44, un 23,1% de 45 a 60 i un 21,8% 65 anys o més.
L'edat mediana era de 41 anys. Per cada 100 dones hi havia 81,7 homes. Per cada 100 dones de 18 o més anys hi havia 77,2 homes.
La renda mediana per habitatge era de 26.591 $ i la renda mediana per família de 35.195 $. Els homes tenien una renda mediana de 30.964 $ mentre que les dones 27.339 $. La renda per capita de la població era de 15.638 $. Aproximadament el 12,6% de les famílies i el 17,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
# Mouloudia Olympique de Constantine

El Mouloudia Olympique de Constantine (àrab: مولودية أولمبيك قسنطينة, Mūlūdiyya Ūlimbīk Qusanṭīna) és un club de futbol algerià de la ciutat de Constantina.

## Història

El club va ser fundat l'any 1939 pel reformador Abd al Hamid Ben Badis. Els seus colors són el blau i el blanc. L'evolució del seu nom ha estat:
* 1939-1977: Mouloudia Olympique de Constantine
* 1984-1989: Maahid Ouloum de Constantine (JAMIAA)
* 1989-2010: Mouloudia Ouloum de Constantine
* 2010-avui: Mouloudia Olympique de Constantine

## Palmarès

* Lliga algeriana de futbol:
** 1991
* Lliga de Constantina de futbol:
** 1940, 1949

## Jugadors destacats

* Rabah Gamouh

## Referències

* ↑ Colors del club a rsssf
* ↑ «Algeria - List of Champions». rsssf.com. [Consulta: 16 desembre 2017].

## Enllaços externs

* Web oficial Arxivat 2013-11-09 a Wayback Machine.
* Forum del club Arxivat 2013-12-06 a Wayback Machine.
* Resultats temporada 2007/2008
# Barranc de la Creu (la Torre de Cabdella)

El Barranc de la Creu, és un barranc del terme de la Torre de Cabdella, dins de l'antic terme primigeni d'aquest municipi.
S'origina a 2.275 m. alt., al vessant occidental de les Roques d'Altars, al sud-oest de la Collada d'Altars i al nord-oest de lo Tossal. Davalla cap a ponent, lleugerament decantat cap al nord, passa pel costat nord del poble d'Aiguabella i s'aboca en el Flamisell al nord-oest d'aquest poble, als Vedats.

## Enllaços externs

* Institut Cartogràfic de Catalunya
# Territori de Utah

El Territori de Utah va ser un territori organitzat incorporat als Estats Units que va existir del 9 de setembre de 1850 al 4 de gener de 1896, quan va ser admès dins la Unió com l'Estat de Utah, el 45è.
Es va organitzar a través d'una Llei del Congrés el mateix dia que l'Estat de Califòrnia era admès a la Unió i el Territori de Nou Mèxic s'afegia per la part meridional de l'antic territori mexicà. La seva creació va ser part del Compromís de 1850, que cercava preservar l'equilibri de poders entre els estats esclaus i lliures. Amb l'excepció d'una petita àrea, amb el Tractat de Guadalupe-Hidalgo els Estats Units havien adquirit dos anys abans tota la terra de mans de Mèxic. El Territori de Utah es va crear parcialment com a resultat de les peticions dels pioners mormons que s'havien anat assentant des de 1847 a la Vall de Salt Lake.

## Vegeu també

* Territori de Wyoming
# Becada de l'illa del Sud

La becada de l'illa del Sud (Coenocorypha iredalei) és una espècie d'ocell de la família dels escolopàcids (Scolopacidae). En època històrica habitava algunes petites illes properes a l'illa Stewart, al sud de Nova Zelanda.
# Music & Media

Music & Media (traduïble al català com «Música i mitjans de comunicació») va ser una revista paneuropea de ràdio, música i entreteniment. Va ser publicada per primer cop en 1984 com Eurotipsheet, però el 1986 va canviar el nom pel de Music & Media. Al principi tenia seu a Amsterdam, però més tard es va traslladar a Londres. La revista se centrava específicament en ràdio, TV, música, llistes i àrees d'entreteniment relacionades, com ara festivals i esdeveniments. La publicació de Music & Media va cessar l'agost del 2003. Music & Media era la publicació germana de la revista Billboard.

## Referències

* ↑ «Music & Media in Partnership with Billboard». Billboard, 11-10-1986 [Consulta: 4 gener 2018].
* ↑ «Music & Media Restructures Staff with Big Plans for '99». Billboard, 19-12-1998 [Consulta: 4 gener 2018].
* ↑ «Billboard sister magazine Music & Media is to close on Thursday after the publication of its August 2 issue». business.highbeam.com [Consulta: 4 gener 2018].
* ↑ «CHART BEAT CHAT». Billboard, 05-01-2007 [Consulta: 4 gener 2018].
* ↑ «Stavenes-Dove Dies Aged 31». Billboard, 26-08-2004 [Consulta: 4 gener 2018].

## Enllaços externs

* Hemeroteca de Music & Media en Americanradiohistory.com
# MusicXML

MusicXML és un format de notació musical obert basat en Extensible Markup Language (XML). Va ser desenvolupat per Recordare LLC, derivant diversos conceptes claus de formats acadèmics existents (com el Musedata de Walter Hewlett i el Humdrum de David Huron). Va ser dissenyat per a l'intercanvi de partitures entre diferents editors de partitures.
La versió 1.0 va ser publicada el gener de 2004. La versió 1.1 va ser publicada el maig de 2005 amb un suport de format millorat. La versió 2.0 va ser publicada el juny de 2007 i va incloure un format comprimit estandarditzat. Totes aquestes versions van ser definides per una sèrie de definicions de tipus de document (Document Type Definition). Una implementació del XML Schema de la versió 2.0 va ser publicat el setembre de 2008.
Des de setembre de 2008, MusicXML és suportat en diferents graus per prop de 100 programes diferents de notació musical. Aquests programes inclouen:
* Els dos programes de notació musical líders, Finale i Sibelius
* La majoria dels programes de OCR Musical.
* Cubase, programa seqüenciador musical.
* Programari lliure com MuseScore o Rosegarden.
Els DTE i XSD de MusicXML poden ser distribuïts lliurement sota la llicència MusicXML Document Type Definition Public License.

## Exemple

Com tots els formats basats en XML, MusicXML pot ser fàcilment manipulat i compilat per eines automàtiques. Encara que és possible crear MusicXML a mà, programes interactius per a notació musical com Rosegarden i Finale simplifiquen la lectura, escriptura i modificació d'arxius MusicXML.
El següent exemple mostra una partitura amb una sola nota rodona Do en l'escala de do major.
La sortida en notació musical estàndard es veuria així:

## Enllaços externs

* Pàgina web de MusicXML
* Llista de programes MusicXML
* Partitures en MusicXML
# Music Technology Group

Music Technology Group (MTG) és un grup de recerca del Departament de Tecnologies de la Informació i la Comunicació de la Universitat Pompeu Fabra, de Barcelona. Va ser fundat el 1994 pel seu actual director, Xavier Serra, i està especialitzat en investigació del so i computació musicals, sent ja el 2006 un dels més importants del món.
A més dels resultats acadèmics estàndard en forma de publicacions acadèmiques i docents, un dels objectius principals de l'MTG és promoure la transferència de tecnologia. Amb aquesta finalitat, l'MTG col·labora amb empreses com Yamaha o Microsoft Research per desenvolupar noves tecnologies, promou produccions artístiques a través del Projecte Phonos, ha creat tres companyies spin-off per comercialitzar algunes de les tecnologies desenvolupades, BMAT, Reactable Systems, i Voctro Labs i ha desenvolupat i mantingut les tecnologies disponibles per a tothom, com Freesound. Algunes de les tecnologies desenvolupades han tingut un gran impacte, com ara Vocaloid, Reactable o Freesound.

## Referències

* 1 2 3 «Bmat: directos al cielo» (en castellà). La Vanguardia, 26-10-2006. [Consulta: 13 novembre 2023].
* 1 2 3 4 5 6 «Les entitats TECNIO, els teus desenvolupadors tecnològics». Generalitat de Catalunya. [Consulta: 13 novembre 2023].
* ↑ «Cyber Diva, la chica americana de Vocaloid» (en castellà). Hispasonic, 25-01-2015. [Consulta: 13 novembre 2023].
* ↑ «Microsoft y Ayuntamiento de Barcelona se comprometen a atraer a empresas tecnológicas a la ciudad» (en castellà). Europa Press, 16-10-2007. [Consulta: 13 novembre 2023].
* ↑ «Hatsune Miku Adiós a los cantantes de carne y hueso: Hatsune Miku es la primera gran diva virtual | Música» (en castellà). Los 40, 11-03-2019. [Consulta: 13 novembre 2023].
* 1 2 «El festival Sónar presenta el software catalán Vocaloid, que ya arrasa en Japón» (en castellà). La Vanguardia, 10-06-2011. [Consulta: 13 novembre 2023].

## Enllaços externs

* Music Technology Group - Lloc web oficial
# Bartomeu Carrió i Trujillano

Bartomeu Carrió i Trujillano (Sant Jordi, Palma, Mallorca, 1954) és historiador. Doctor en Història per la UIB (1994), polític i activista cultural. S'ha especialitzat en l'estudi de la premsa nacionalista a Mallorca. Ha estat professor de la UIB (1992-94) i ha col·laborat en diverses obres col·lectives. És autor d'El Nacionalisme a Mallorca : evolució històrica des dels orígens fins a l'actualitat (2003), i de El Nacionalisme a les Balears 1898-1936 (1999). Ha rebut un premi d'investigació sobre Història de la Premsa, concedit per l'Institut d’Estudis Catalans i el Premi Ciutat de Palma d'Investigació.
Ha participat en l’actiu moviment associatiu del Prat de Sant Jordi, tant en associacions veïnals; de pares i mares d’alumnes o musicals, havent format part de la Coral des Prat de Sant Jordi i d’Arpellots havaneres band.
Va ser regidor de l'Ajuntament de Palma i portaveu del Grup Municipal del PSM des de juliol de 2006 a maig de 2007.

## Referències

* ↑ Carrió i Trujillano&f=false Els encarrilats Citació del treball de llicenciatura de Bartomeu Carrió.
* 1 2 UIB
* ↑ Catàleg de la Biblioteca de la Universitat de Barcelona
* ↑ Catàleg de la Biblioteca de la Universitat de Barcelona
* ↑ «Programa electoral del Bloc per Mallorca al Prat de Sant Jordi». Arxivat de l'original el 2010-06-22. [Consulta: 9 juny 2010].
# Nagin Cox

Nagin Cox (Bangalore, Índia, 1965) és una enginyera aeroespacial que treballa al Jet Propulsion Laboratory de la NASA.
Va créixer a Kansas City, Kansas, i Kuala Lumpur, Malàisia. i des que era una adolescent sempre va voler treballar al Jet Propulsion Laboratory. Les seves experiències dins del món musulmà li van mostrar que la gent té tendència a separar per sexes, races i nacionalitats, i va voler fer alguna cosa que li permetés unir la gent en lloc de dividir-la. El Programa Espacial ens obliga a mirar cap al cel i veure el món como un de sol.
Nagin es va graduar a la Universitat de Cornell i va obtenir el Màster en Investigació Operacional i Enginyeria Industrial i en Psicologia, i va treballar como a oficial de la Força Aèria dels Estats Units. Cox ha fet realitat el somni d'infància i ha treballat com a enginyera de naus espacials del NASA/JPL durante 20 anys. Va treballar també a l'entrenament aeri de la tripulació del caça F-16 i va rebre el grau de Màster en Enginyeria de Sistemes d'Operacions Espacials de l'Institut de Tecnologia de la Força Aèria. Ha treballat també a les missions de la sonda Galileu, enviada a Júpiter, i de Kepler, especialitzada en cerca d'exoplanetes, i amb els robots exploradors de Mart: la missió Mars Exploration Rovers i Rover Curiosity.
L'any 2015 va descobrir l'asteroide 14061, anomenat Nagincox en honor seu. L'any següent, va ser convidada a donar una conferència sobre les missions a Mart i com la diferència en els temps de rotació de Mart, 40 minuts més llarg que a la Terra, afecta el treball diari de l'equip.
Ha rebut les medalles: NASA Exceptional Service Medal i NASA Exceptional Achievement Medals.
Actualment, Nagin Cox treballa al Laboratori de Ciència de Mart.

## Referències

* ↑ «Nagin Cox's Martian Profile» (en anglès). Arxivat de l'original el 2017-02-05. [Consulta: 13 novembre 2017].
* ↑ Cox, Nagin «Nagin Cox | Speaker |» (en anglès). TED, 13-11-2017.
* ↑ Chamberlin, Alan. «JPL Small-Body Database Browser» (en anglès). [Consulta: 13 novembre 2017].
* ↑ «What time is it on Mars? (Qué hora es en Marte)» (en anglès (subtítols en castellà)). TED. [Consulta: 13 novembre 2017].

## Enllaços externs

* Blog de Nagin Cox
* Perfil Twitter
# Nagiella

Nagiella és un gènere d'arnes de la família Crambidae.

## Taxonomia

* Nagiella demialis (Walker, [1866])
* Nagiella flavispila (Swinhoe, 1894)

## Referències

* ↑ «GlobIZ search». [Consulta: 25 desembre 2018].